રપ ઓગષ્ટ હાર્દિક પટેલનો બર્થ-ડે નથી પણ ગુજરાતના જાહેર જીવનમાં નવા યુગનો જન્મ આપનાર યુવા પ્રતિભાના નવ સંસ્કરણના દિવસ તરીકે તેને યાદ રાખવો પડે. અમદાવાદમાં જીએમડીસી ગ્રાઉન્ડમાં એકત્રિત જનમેદની અને બાદમાં તેના પ્રત્યાઘાતી હલેસાઓથી આખું ગુજરાત ફરી એકવાર ડામા ડોળ થયું આ દિવસની વર્ષી ફરી એકવાર હાર્દિક પટેલે ઉપવાસનું શસ્ત્ર હાથમાં લઈ ભાજપ અને તેની સરકાર સામે ખડગ ખેચ્યું છે. હાર્દિકનો ચહેરો ગુજરાતમાં અનામત નાબુદીના વાવાઝોડા તરીકે ઓળખવામાં આવે છે. પાટીદાર સમાજ માટે અનામત મેળવવાની તેમની મથામણ અનેક મુકામો હાંસલ કરતી વળી એક નવા કુરૂક્ષેત્રમાં આવીને ઉભી છે. છેલ્લા અગિયાર દિવસથી આમરણ અનશનથી સરકારની મુઝવણ તેમાંથી માર્ગ કાઢવાની હોય તે સ્વાભાવિક છે.